open-index/open-wikipedia-markdown huggingface dataset:
இராமநாத ஈசுவரன் கோவில்

**இராமநாத ஈசுவரன் கோவில்**, என்பது சென்னைக்கு அருகில் திருவள்ளூர் மாவட்டத்திலுள்ள போரூரில் அமைந்துள்ள பழமையான சிவன் கோவிலாகும். அண்மையில் இராஜகோபுரம், கொடிமரம் எழுப்பப் பட்டுள்ளன.

## மரபு வரலாறு
இராமர் தன் மனைவியான சீதா பிராட்டியினைத் தேடி இலங்கை நோக்கிப் பயணித்த போது பலகாடுகளையும் சுற்றித் திரிந்தார். அந்நிலையில் இந்த போரூரை அடைந்தபோது ஓரிடத்தில் அவர் கால் பட்டு, பூமியிலிருந்து இரத்தம் சொட்ட, அவ்விடத்தை தோண்டிய போது ஒரு சிவலிங்கம் இருப்பதைக் கண்ணுற்று திடுக்குற்றார். தன் கால் சிவன் மீது பட்டதே என வருந்தி, ஒரு மண்டலம் அந்த இடத்திலேயே சிவபூசனைகளைச் செய்தார். பெரும் காடாக இருந்த அவ்விடத்திலுள்ளத் திருக்கோவிலே இராமநாத ஈசுவரர் கோவிலாகும். மிகவும் பழமையான இக் கோவில் சுமார் இருநூறு ஆண்டுகளுக்கு முன்னர் புதுப்பிக்கப்பட்டது.  சிவபெருமானின் வழிகாட்டுதலாலேயே இராமர் இராமேசுவரத்திற்கும், பின் இலங்கைக்கும் சென்று சீதா பிராட்டியினை மீட்டுத் திரும்பியதாக மரபு வரலாறு கூறுகிறது. இராமர் சிவனை குருவாக வணங்கியமையால் இத்தலம் குருதலமாகக் கருதப்படுகிறது.

## கோவில் அமைப்பு
மூலவர் இராமநாத ஈசுவரர், மிகப்பெரிய சுயம்பு லிங்கமாக கிழக்கு நோக்கியுள்ளார். இவரது கருவறை தூங்கானை மாட அமைப்பிலுள்ளது. அம்மன் சிவகாமசுந்தரிக்கு தனி சன்னிதி அமைக்கப்பட்டுள்ளது. நந்திகேசுவரருக்கு அருகில் தெற்கு நோக்கி, சண்டிகேசுவரர் வித்தியாசமான தோற்றத்தில் காணப்படுகிறார். சுற்றுப்பிரகாரத்தில் பிரம்மாவுக்கும் சன்னிதியுள்ளது. இக்கோவிலின் தலவிருட்சம் வேம்பு.

## வெளி இணைப்புகள்
*போரூர் ஸ்ரீ இராமநாத ஈசுவரன் கோவில்

பகுப்பு:திருவள்ளூர் மாவட்டத்திலுள்ள சிவன் கோயில்கள்
பொது கணக்குக் குழு (இந்தியா)

**பொது கணக்குக் குழு** என்பது இந்திய நாடாளுமன்றத்தால்,  இந்திய அரசின் செலவுகளை தணிக்கை செய்ய  அமைக்கப்படும் குழுவாகும். 

## அமைப்பு
ஆண்டுதோறும் பொது கணக்குக் குழுவிற்கு மக்களவையிலிருந்து 15 உறுப்பினர்களும், மாநிலங்களவையிலிருந்து 7 உறுப்பினர்களும் தேர்ந்தெடுக்கப்படுவர்.  உறுப்பினர்களின் பதவிக் காலம் ஒரு ஆண்டு ஆகும். குழுவின் தலைவர் மக்களவை சபாநாயகரால்  நியமிக்கப்படுகிறார். 1967 ல் இருந்து  குழுவின் தலைவராக எதிர்க் கட்சியிலிருந்து ஒருவர் நியமிக்கப்படுகிறார். அமைச்சர் ஒருவர் இந்த குழுவில் உறுப்பினராக இருக்கமுடியாது. பொதுக் கணக்குக் குழு உறுப்பினர் ஒருவர் அமைச்சராக பதவியேற்றால், அவருக்கு பதில் இக்குழுவிற்கு புதிய உறுப்பினர் தேர்ந்தெடுக்கப்படவேண்டும்.

தற்பொது பொதுக் கணக்குக் குழுவின் தலைவராக மக்களவை இந்திய தேசிய காங்கிரசு கட்சியின் தலைவரான ஆதிர் ரஞ்சன் சௌத்திரி 1 மே 2020 முதல் 30 ஏப்ரல் 2021 வரை தேர்ந்தெடுக்கப்பட்டுள்ளார்.

## பணிகள்
இந்தியத் தலைமைக் கணக்குத் தணிக்கையாளர் சமர்பிக்கும் அறிக்கையின் அடிப்படையில் பொதுக் கணக்கு குழு அரசின் வரவு, செலவுகளை பரிசீலனை செய்யும். நிதிச் சட்டம் மூலமாக வரி விதிக்கவும் நிதி ஒதுக்கீட்டுச் சட்டம்  மூலமாக ஒவ்வொரு அமைச்சகமும் செலவுகளை செய்யவும் பாராளுமன்றம் இந்திய அரசுக்கு அதிகாரங்களை வழங்குகிறது. இந்தச் சட்டங்களில் குறிப்பிட்டுள்ளபடி அரசு வரி வருவாய் பெற்றிருக்கிறதா, செலவுகளை செய்திருக்கிறதா என்று பொதுக் கணக்கு குழு ஆராயும். இதில் இந்தியத் தலைமைக் கணக்குத் தணிக்கையாளர் பொதுக் கணக்குக் குழுவிற்கு உதவி செய்வார்.

பொதுக் கணக்குக் குழுவின் முன் ஒவ்வொரு அமைச்சகத்தின் அதிகாரிகள் வந்து இந்தியத் தலைமைக் கணக்குத் தணிக்கையாளரும் பொது கணக்கு குழுவும் எழுப்பும் கேள்விகளுக்கு பதிலும் விளக்கங்களும் அளிப்பர். அமைச்சர்கள் பொது கணக்கு குழு முன் விளக்கம் அளிப்பதில்லை. சில நேரங்களில் பொது கணக்கு குழு ஒரு துறையின் அமைச்சரை சந்தித்து இறுதியாக தனது முக்கிய பரிந்துரைகளை கூறலாம்.

## இதனையும் காண்க
* நிலைக்குழு (இந்தியா)
* நாடாளுமன்றக் கூட்டுக் குழு (இந்தியா)
* நாடாளுமன்ற மதிப்பீட்டுக் குழு (இந்தியா)
* பொதுத்துறை நிறுவனங்களுக்கானக் குழு (இந்தியா)
* நாடாளுமன்ற நிதிக் குழு (இந்தியா)

## குறிப்புகள்

பகுப்பு:இந்திய அரசு அமைப்புகள்
*
அட்லீ

**அட்லீ** (பிறப்பு: செப்டம்பர் 21, 1986) ஒரு தமிழ் திரைப்பட இயக்குநர் ஆவார்.  அட்லீ இயக்குநர் ஷங்கரிடம், நண்பன் மற்றும் எந்திரன் ஆகிய இரு படங்களில் உதவி இயக்குநராக பணிபுரிந்து விட்டு "ராஜா ராணி (2013)" திரைப்படம் மூலம் இயக்குநராக அறிமுகமானார் . இவர் திரைப்படம் இயக்குவதற்கு முன்பே இவர் நடிகர் சிவகார்த்திகேயன் நடிப்பில் "முகப்புத்தகம்" என்னும் குறும்படத்தை இயக்கியுள்ளார் . பின்னர் இவர் இயக்கிய தெறி திரைப்படத்திற்காக விஜய் விருது வென்றுள்ளார். இவர் இயக்கி, விஜய் நடித்த மெர்சல் படமானது தீபாவளிப் பண்டிகை அன்று வெளியானது மற்றும் பிகில் என்ற திரைப்படம் மீண்டும் நடிகர் விஜய்யுடன் தீபாவளி 2019-இல் வெளிவந்தது . ஐந்து படங்களை மட்டுமே இயக்கியுள்ள அட்லீ, இந்திய அளவில் பேசப்படும் இயக்குநராக வளர்ந்துள்ளார்.

## மேற்கோள்கள்

## புற இணைப்புகள்

* 

பகுப்பு:தமிழ்த் திரைப்பட இயக்குநர்கள்
பகுப்பு:1981 பிறப்புகள்
பகுப்பு:வாழும் மக்கள்
பகுப்பு:1986 பிறப்புகள்
பகுப்பு:இந்தியத் திரைப்பட இயக்குநர்கள்
புன்னப்ர வயலார்

::போராட்டத்தைப் பற்றி அறிய, புன்னப்பரா-வயலார் போராட்டம் என்ற கட்டுரையைப் பார்க்கவும்.

எம். குஞ்சாக்கோவின் தயாரிப்பில் வெளியான மலையாளத் திரைப்படம். 1968 ஜூலை 12ல் கேரளத்தில் வெளியானது 

## நடிப்பு
*கொட்டாரக்கர ஸ்ரீதரன் நாயர்
*எஸ். பி. பிள்ளை
*அடூர் பாசி
*பிரேம் நசீர்
*பகதூர்
*பி. ஜே. ஆன்டணி
*காலாய்க்கல் குமாரன்
*வாணக்குற்றி
*ராமன் பிள்ளை
*ஷீலா
*உஷாகுமாரி
*கதீஜா.

## பின்னணிப் பாடகர்கள்
*பாலமுரளி கிருஷ்ணா
*கே. ஜே. யேசுதாஸ்
*பி. சுசீலா
*ரேணுகா

## பணியாற்றியோர்
*தயாரிப்பு, இயக்கம் - எம் குஞ்சாக்கோ
*இசை - கே. ராகவன்
*இசையமைப்பு - பி பாசுக்கரன், வயலார் ராமவர்மா
*பானர் - உதயா ப்ரொடக்சன்ஸ்
*கதை, திரைக்கதை, வசனம் - எஸ்.எல். புரம் சதாந்தன்.

## சான்றுகள்

## இணைப்புகள்
*சினிமலையாளம் டேட்டா பேஸ்  புன்னப்ர வயலார்

பகுப்பு:1968 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
கருவாற்றா

**கருவாற்றா** (*Karuvatta*, ) என்பது கேரளத்தில் ஆலப்புழா மாவட்டத்தில் ஹரிப்பாடு நகருக்கு அருகில் அமைந்துள்ள ஒரு சிற்றூர் ஆகும். வள்ளங்களியும், கருவாற்ற சுண்டனும் பிரபலமானவை. தேசிய நெடுஞ்சாலை 544 இவ்வூரின் வழியே செல்கிறது. இந்திய ரயில்வேயின் ரயில் நிலையமும் இங்கு காணப்படுகின்றது.

## வரலாறு
காயங்குளம் அரசரின் கீழில் இருந்த இந்தப் பகுதி, 1752-ல் மார்த்தாண்ட வர்மாவின் ஆட்சிக்குப்பட்டது.

## குறிப்பிடத்தக்கோர்
*ஞானபீட விருது - தகழி சிவசங்கரன் பிள்ளை
*சந்திரன் - தேசிய விருது பெற்றவர்

## மேற்கோள்கள்

பகுப்பு:கேரள மாநிலத்திலுள்ள ஊர்களும் நகரங்களும்
ஹரிப்பாடு

**ஹரிப்பாடு** (*Haripad*) என்பது ஆலப்புழா மாவட்டத்திலுள்ள ஒனட்டுகரை பகுதியில் உள்ள ஒரு நகராட்சி ஆகும் ஹரிப்பாட்டின் கிழக்கே பள்ளிப்பாடு, வீயபுரம் மற்றும் கார்த்திகப்பள்ளி மேற்கிலும், தெற்கில் சேப்பாடு ஆகியவை எல்லையாக உள்ளன. இது கலை, கலைஞர்கள், பாம்பு படகுகளின் பூமி, இசை, நடனம் மற்றும் நாடகத்தின் பூமி என்று அழைக்கப்படுகிறது. இது  க்ஷேத்ரநகரி (கோவில்களின் நகரம்) என்றும் பிரபலமாக அறியப்படுகிறது. ஹரிப்பாடு சுப்பிரமணிய சுவாமி கோயில் இவற்றில் முதன்மையானது.

வெளிநாட்டினரையும் கவரும் ஹரிப்பாட்டின் முக்கிய அம்சம் "பாய்ப்பாட் ஜலோத்சவம்". தற்போது வழிபடும் சுப்பிரமணியர் சிலை காந்தல்லூரில் இருந்து பாம்பு படகுகள் மற்றும் வல்ல சடையுடன் கொண்டு வரப்பட்டதாக நம்பப்படுகிறது. ராஜீவ் காந்தி ஒருங்கிணைந்த சுழற்சி மின் நிலையம் (காயம்குளம், தேசிய அனல் மின் நிறுவனம்) ஹரிப்பாடு சட்டமன்றத் தொகுதியில் அமைந்துள்ளது.

ஹரிப்பாடு அதன் பெயரை அரிபாட் (அரி என்றால் அரிசி) அல்லது "ஹரிகீதபுரம்" என்பதிலிருந்து பெறப்பட்டது. 2011 மக்கள் தொகை கணக்கெடுப்பின்படி, ஊரின் மக்கள் தொகை 16,445 ஆகும்.

## குறிப்பிடத்தக்கவர்கள்
* சுவாமி நிர்மலானந்தா (1863–1938), இராமகிருஷ்ணரின் நேரடிச் சீடர் (1836–1886)
* கேரள வர்மா வல்லிய கோயி தம்புரான் (1845–1914) மயூரசந்தேசம் எனும் நூலின் ஆசிரியர். தனது அன்பு மனைவிக்கு மயில்கள் மூலம் அனுப்பும் காதல் கடிதங்கள் அடங்கிய சந்தேஷ் காவியத்தை எழுதும் போது ஹரிப்பாடில் தங்கியிருந்தார்.
* டி. கே. மாதவன் (1885–1930), சமூக சீர்திருத்தவாதி
* வெ. தட்சிணாமூர்த்தி (1919–2013), கருநாடக இசைக் கலைஞர்
* பத்மராஜன் (1945–1991), மலையாளத் திரைப்பட இயக்குநர் மற்றும் எழுத்தாளர்
* ரமேஷ் சென்னிதலா, இந்திய தேசிய காங்கிரசுவைச் சேர்ந்த கேரள அரசியல்வாதி
* ம. கோ. இராதாகிருட்டிணன் (1940–2010), கருநாடக இசைக் கலைஞர்
* கே . ஓமனக்குட்டி அம்மா (1943–), இசைக் கலைஞர்
* எம். ஜி. ஸ்ரீகுமார் (1957–), இசையமைப்பாளர்,  பாடகர்,  இசை இயக்குநர்
* ராஜேஸ் பிள்ளை (1974–2016), திரைப்பட இயக்குநர்
* ஏ. பி. உதயபானு (1915–1999), காங்கிரசு தலைவர், எழுத்தாளர்
* சிறீகுமாரன் தம்பி (1940–), எழுத்தாளர், பாடலாசிரியர்
* கே. மது (1953–), இயக்குநர்
* எரிக்காவு என். சுனில் (1977-), தேசிய விருது பெற்ற க் கலைஞர் எழுத்தாளர்
* மல்லிகா சுகுமாரன் (1954–), நடிகை
* மது முட்டம் (1951–), திரைக்கதை எழுத்தாளர்
* அசோகன் (1960–), நடிகர்
* நவ்யா நாயர் (1985-) திரை நடிகை
* சிபிசி வாரியர் (1932–2013), முன்னாள் சட்டமன்ற உறுப்பினர், இந்தியப் பொதுவுடமைக் கட்சி
* சந்தோஷ் சிவன் (1964–), ஒளிப்பதிவாளர் 
*லோபமுத்ரா ஆர்., Pகவிஞர், மொழிபெயர்ப்பாளர், கேந்திர சாகித்ய அகாதமி யுவ புரஸ்கார் மற்றும் ஓ.வி.விஜயன் சாகித்ய விருது, துஞ்சன் சமாரக விருது வென்றவர்
* விஷ்ணு எச். வாரியர் (1987-), எழுத்தாளர் and FIDE rated Chess Player,
* அருண் குமார் எஸ், கவிஞர்

## சான்றுகள்

## வெளிஇணைப்புகள்

*About Karichalchundan
*snakeboat races – Snake boat races in Haripad
*Sociocultural History – History of Haripad
*Haripad – Haripad

பகுப்பு:ஆலப்புழை மாவட்டத்தில் உள்ள ஊர்களும் நகரங்களும்
தலைத் தீபாவளி

**தலைத் தீபாவளி** என்பது திருமணமான புது இணையர்கள் கொண்டாடும் முதல் தீபாவளிப் பண்டிகையாகும்.  இப்பண்டிகையின் பொழுது மணமகன், மணமகள் வீட்டினருடன் இப்பண்டிகையை கொண்டாடுகிறார். இப்பண்டிகையின் பொழுது மணமகள் வீட்டிலிருந்து புத்தாடைகள் மணமகனுக்கு தரப்படுகின்றன.

## மேற்கோள்கள்

பகுப்பு:இந்து சமய விழாக்கள்
அரூர் (கேரளம்)

**ஆரூர்** என்பது கேரளத்தின் ஆலப்புழா மாவட்டத்தில் சேர்த்தல வட்டத்தில் பட்டணக்காடு அருகில் அமைந்துள்ள ஒரு நகரமாகும். .

## சுற்றுப்புற ஊர்கள்
*கிழக்கு - வேம்பனாடு காயல்
*மேற்கு - கும்பளங்ஙிக்காயல்
*வடக்கு -  வேம்பனாட் காயல்
*தெற்கு - எழுபுன்ன பஞ்சாயத்து

## வார்டுகள்
*புத்தனங்ஙாடி
*மள்ட்டிபர்ப்பஸ் சொசைட்டி வார்ட்
*கவ பிஷறீஸ்‌ ஸ்கூள் வார்ட்
*கோட்டப்புறம்
*கெல்ட்டஸ் வார்ட்
*செட்டுத்தற வார்ட்
*அரூர் கவ ஹைஸ்கூள் வார்ட்
*வட்டக்கேரி
*கும்பஞ்ஞி
*அறபிக் கோளேஜ்
*முளய்க்கல் பறம்ப்
*சென்ட் பிரான்சிசு ஸ்கூள்
*தைவவெளி க்ஷேத்ரம்
*ஆஞ்ஞிலிக்காட்
*ஆயுர்வேத ஆசுபத்திரி
*குருமந்திரம்
*விஜயாம்பிக
*கவ ஹோஸ்பிட்டல் வார்ட்
*ஹைஸ்கூள் வார்ட்
*கோண்வென்ட் வார்ட்
*அம்மனேழம்
*ப்ரோஜக்ட் கோளனி

## புள்ளிவிவரம்

           
## சான்றுகள்
*http://www.trend.kerala.gov.in 
*http://lsgkerala.in/aroorpanchayat 
*Census data 2001

பகுப்பு:ஆலப்புழை மாவட்டத்தில் உள்ள ஊர்களும் நகரங்களும்
தாமஸ் சி. சுதோப்

**தாமஸ் சி. சுதோப்** (*Thomas Christian Südhof*) மேற்கு ஜெர்மனியில் உள்ள கோட்டிங்கென் என்னும் ஊரில் பிறந்தவர். அமெரிக்கக் குடிமகனான இவர் நரம்பில் உள்ள செல்கள் மூளையில் உள்ள செல்களுடன் எப்படித் தனது தகவல்தொடர்பை செயல்படுத்துகின்றன என ஆராய்ச்சியில் ஈடுபட்டார். மூலக்கூறுகளின் செயல்பாடுகள் பற்றிய இவரின் கண்டுபிடிப்புகள் பல புதிர்களை வெளிப்படுத்தின.
தற்போது ஸ்டேன்போர்டு பல்கலைக்கழகத்தில், மூலக்கூறு மற்றும் செல்லுலார் உடலியல் துறை மருத்துவத்துறையில் பேராசிரியராக பணியாற்றிவருகிறார். 
இவர் உடலியல் மருத்துவத்திற்காக 2013 ஆண்டிற்கான நோபல் பரிசை மூன்றுபேருடன் பகிர்ந்து கொள்கிறார். அவரிடன் பரிசினைப் பகிர்ந்து கொள்ளும் இருவர்: ஜேம்ஸ் ரோத்மன், ரேன்டி சேக்மன் (அமெரிக்க உயிரணு உயிரியலார்) 

## வாழ்க்கை
1955 ல் ஜெர்மன் கோட்டிங்கென் என்னும் இடத்தில் பிறந்தார். கோட்டிங்கென் மற்றும் ஹனோவர் போன்ற இடங்களில் தனது இளமைப்பருவத்தைக் கழித்தார். 1975 இல் ஹனோவர் வால்டோரில் பட்டதாரி ஆனார். பின்னர் ஆச்சென் பல்கலைக்கழகத்திலும், ஹார்வர்ட் பல்கலைக்கழகத்திலும் மருத்துவம் பயின்றார். பின்னர் 1982 ம் ஆண்டில் குரோமஃபின் உயிரணுக்களின் கட்டமைப்பு மற்றும் செயல்பாடு பற்றி ஆராய்ச்சி செய்து எம்டி பட்டம் பெற்றார்.

## தொழில்
1983-ல் அமெரிக்கா சென்று பணியில் சேர்ந்தார். 1991-ல் ஹோவார்ட் ஹியூஸ் மருத்துவக் கழகத்தில் ஆராய்ச்சி நிபுணராக வேலையில் சேர்ந்தார். பிறகு, ஸ்டான்போர்டு பல்கலைக்கழகத்தில் மூலக்கூறு செல்லுலர் உடல்இயக்கவியல் துறைப் பேராசிரியராகப் பணியில் சேர்ந்தார். மாக்ஸ் நிறுவனத்தில் விக்டர் பி விட்டேகர் என்ற ஆய்வகத்தில் உயிர் இயற்பியல் வேதியியல் ஆராய்ச்சி செய்தார். மைக்கேல் ஸ்டுவர்ட் பிரவுன் மற்றும் ஜோசப் எல். கோல்ட்ஸ்டெயின் மேற்பார்வையின் கீழ் டெக்சாஸ் உள்ள மூலக்கூறு மரபியல் துறையில் முனைவரானார்.

## மேற்கோள்

பகுப்பு:நோபல் மருத்துவப் பரிசு பெற்றவர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:1955 பிறப்புகள்
பகுப்பு:வாழும் மக்கள்
பகுப்பு:அமெரிக்க உயிர்வேதியியலாளர்கள்
பகுப்பு:நோபல் பரிசு பெற்ற செருமானியர்கள்
ஆலிசு மன்றோ

**ஆலிசு ஆன் மன்றோ** (*Alice Ann Munro*, 10 சூலை 1931 – 13 மே 2024) என்பவர் ஓர் கனடிய எழுத்தாளர். இவர் 2013ஆம் ஆண்டிற்கான இலக்கியத்திற்கான நோபல் பரிசையும், 2009ஆம் ஆண்டிற்கான மான் புக்கர் பன்னாட்டுப் பரிசையும் தனது படைப்புகளுக்காக வென்றவர். இவர் மும்முறை கனடாவின் புனைகதைக்கான ஆளுநர் விருதினை (Governor General's Award) வென்றுள்ளார். இவர் தனது படைப்புகளில் தென்மேற்கு ஒன்ராறியோவிலேயே அதிகம் மையப்படுத்தியிருக்கின்றார். இவர் *புனைகதையின் மிக பெரிய சமகால எழுத்தாளர்* என்றும் "கனடாவின் செக்கோவ்" என்றும் புகழப்படுள்ளார்..82 வயதாகும் முன்ரோ கடந்த 40 ஆண்டுகளில் அவர் ஏராளமான இலக்கிய விருதுகளைப் பெற்றுள்ளார்.

## வாழ்க்கைக் குறிப்பு
இவரது தந்தையார் பெயர் லெயிட்லா ஒரு விவசாயி. தாய் அன்னி கிளார்க் ஒரு பள்ளி ஆசிரியை. ஆலிசு மன்ரோ தனது இளம் வயதிலேயே எழுத ஆரம்பித்துவிட்டார். இவரது முதல் கதையான *ஒரு நிழலின் வடிவம்* (The Dimensions of a Shadow) 1950 ஆம் ஆண்டில் அவர் பல்கலைக்கழகத்தில் படிக்கும் போது வெளியானது. அந்நேரத்தில் இவர் உணவு பரிமாறுபவராகவும், நூலக எழுத்தராகவும் பணியாற்றிக் கொண்டிருந்தார். மன்ரோ ஜேம்ஸ் என்பவரை 1951-ல் திருமணம் செய்துகொண்டார். இவர்களுக்கு சீலா, கேத்தரின், ஜெனி ஆகிய குழந்தைகள் பிறந்தன. இதில் கேத்தரின் பிறந்த 15 மணி நேரதில் இறந்து விட்டார். 1963-இல் இத்தம்பதியினர் *விக்டோரியா* பகுதிக்கு குடிபெயர்ந்தனர். அங்கு மன்றோ புத்தகங்கள் (Munro's Books) என்ற புத்தகக் கடையைத் தொடங்கினர். அக்கடையானது இன்றும் இயங்கிக் கொண்டிருக்கிறது. 1966-இல் இவர்களுக்கு ஆண்ட்றா என்ற குழந்தை பிறந்தது. இவர்கள் 1972-ல் விவாகரத்து செய்தனர். பின்னர் மன்றோ ஜெரால்ட் பிரீம்லின் எனும் புவியியலாளரைத் திருமணம் செய்து கொண்ட்டர். பிரீம்லின் 2013 ஆம் ஆண்டு இறந்தார்.

### இறப்பு
மறதிநோயால் பாதிக்கப்பட்டிருந்த ஆலிசு மன்றோ 2024 மே 13 அன்று கனடாவில் ஒண்டாரியோவில் உள்ள அவரது வீட்டில் அவரது 92-ஆவது அகவையில் காலமானார்.

## மேற்கோள்கள்

பகுப்பு:1931 பிறப்புகள்
பகுப்பு:2024 இறப்புகள்
பகுப்பு:நோபல் இலக்கியப் பரிசு பெற்றவர்கள்
பகுப்பு:கனடிய எழுத்தாளர்கள்
பகுப்பு:பெண் எழுத்தாளர்கள்
பகுப்பு:நோபல் பரிசு பெற்ற கனடியர்கள்
பகுப்பு:செவாலியே விருது பெற்றவர்கள்
பகுப்பு:நோபல் பரிசு பெற்ற பெண்கள்
பகுப்பு:பன்னாட்டு புக்கர் பரிசு பெற்றவர்கள்
பெங்ஙள்

**பெங்ஙள்** என்பது 1968 ஒக்டோபர் 25-ந் கேரளத்தில் வெளியான மலையாளத் திரைப்படம்.

## நடிப்பு
*சத்யன்
*டி. எஸ். முத்தய்யா
*கோட்டயம் செல்லப்பன்
*எஸ். பி. பிள்ளை
*பகதூர்
*போள் வெங்ஙோல
*சி. என். ராஜன்
*மதுமதி 
*தேவகி 
*சுசீலா
*மீனா 
*பார்வதி 
*சித்ராதேவி.

## பின்னணிப்பாடகர்கள்
*கே. ஜே. யேசுதாஸ்
*சி. ஒ. ஆன்றோ
*எஸ். ஜானகி
*எல். ஆர். ஈஸ்வரி
*பி. லீலா

## பணியாற்றியோர்
*கதை - எ கே சகாதேவன்
*திரைக்கதை, வசனம் - வர்கீஸ் தோலத்து
*இயக்கம் - எ  கே சகாதேவன்
*படத்தொகுப்பு-  கே டி ஜோர்ஜ்
*துணை இயக்குநர் - வர்கீஸ் தோலத்து
*இசையமைப்பு - சாந்தகுமார், எம் பி சுகுமாரன்
*இசை - ஜோப், ஜோர்ஜ் 

## பாடல்கள்

## சான்றுகள்

## இணைப்புகள்
*சினிமலையாளம் டேட்டா பேசில்  பெங்ஙள்

பகுப்பு:1968 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
இரங்கேச வெண்பா

**இரங்கேச வெண்பா** அல்லது **நீதிசூடாமணி** என்று அழைக்கப்படும் இந்நூல், திருக்குறளை அடிப்படையாக எழுதப்பட்ட நூலாகும். இந்நூலை எழுதியவர் *பிறசை சாந்தக் கவிராயர்* ஆவார். 1907 ஆம் ஆண்டு இந்நூலுக்கு சு. அ. இராமசாமி புலவர் என்பர் உரையெழுதி உள்ளார். அதனால் அதற்கு முன்னர் இது படைக்கப்பட்டிருக்க வேண்டும்.

இந்நூலில் அறத்துப்பால், பொருட்பால், காமத்துப்பால் என்ற திருக்குறளிலுள்ள மூன்று பால்களிலும் வெண்பாக்கள் தொகுக்கப்பட்டுள்ளது. 


1 அறத்துப்பால்
1.1 பாயிர இயல்
1.2 இல்லற இயல்
1.3 துறவற இயல்
2 பொருட்பால்
2.1 அரசியல்
2.2 அமைச்சியல்
2.3 அங்க இயல்
2.4 ஒழிபியல்
3 காமத்துப் பால்
3.1 களவியல் (ஆண்பாற் கிளவிகள்)
3.2 கற்பியல் (பெண்பாற் கிளவிகள்)
3.3 அன்பியல்


இந்நூலில் ஒவ்வொரு திருக்குறளையும், இதிகாச புராணங்களுடன் இணைந்து கொடுக்கப்பட்டுள்ளது.

## மேற்கோள்கள்

## வெளி இணைப்புகள்

பகுப்பு:செய்யுள் வடிவ திருக்குறள் உரைகள்
பகுப்பு:தமிழ் இலக்கிய நூல்கள்
பகுப்பு:வெண்பா
பல்கோண வளைவரை

கணிதத்தில் **பல்கோண வளைவரை** அல்லது **பலகோண வளைவரை** (*polygonal curve*) என்பது கோட்டுத்துண்டுகளால் இணைக்கப்பட்ட ஒரு தொடர் ஆகும். இது *பல்கோணச் சங்கிலி*, *பல்கோணப் பாதை*, *துண்டுவாரி நேரியல் வளைவரை* என்ற பெயர்களாலும் அழைக்கப்படுகிறது. பல்கோண வளைவரை  *P* யானது,   உச்சிகள் என அழைக்கப்படும் \scriptstyle(A_1, A_2, \dots, A_n) புள்ளிகளின் தொடரால் குறிக்கப்படும் வளைவரையாகவும், அப்புள்ளிகளில் அடுத்தடுத்துள்ள இரு புள்ளிகளை இணைத்து வரையப்படும் கோட்டுத்துண்டுகளால் ஆனதாகவும் அமையும்.

பல்கோண வளைவரை, கணிப்பொறி வரைகலையில் *பல்கோடு* எனப்படுகிறது. மற்றும் பெரும்பாலும் வளைந்த பாதைகளை தோராயப்படுத்த பயன்படுத்தப்படுகிறது.

## எளிய பல்கோண வளைவரை
அடுத்தடுத்துள்ள இரு கோட்டுத்துண்டுகள் மட்டுமே வெட்டிக்கொள்ளும், அதுவும் அவற்றின் ஓரப்புள்ளிகளில் மட்டுமே வெட்டிக்கொள்ளும் கோட்டுத்துண்டுகளால் இணைக்கப்பட்ட பல்கோண வளைவரை, *எளிய பல்கோண வளைவரை*யாகும் (*simple polygonal chain*).

## மூடிய பல்கோண வளைவரை
முதல் உச்சியும் கடைசி உச்சியும் ஒன்றாக இருக்கும் அல்லது முதல் உச்சியும் கடைசி உச்சியும் ஒரு கோட்டுத்துண்டால் இணைக்கப்பட்டிருக்கும் ஒரு பல்கோண வளைவரை *மூடிய பல்கோண வளைவரை* (*closed polygonal chain*) ஆகும். ஒரு தளத்திலுள்ள ஒரு எளிய மூடிய பல்கோண வளைவரை ஒரு எளிய பல்கோணத்தின் வரம்பாக இருக்கும். பெரும்பாலும் "பல்கோணம்" என்ற சொல், "மூடிய பல்கோண வளைவரை" என்ற பொருளில் பயன்படுத்தப்படுகிறது. 

சில இடங்களில் பல்கோணப் பரப்பளவிற்கும் பல்கோண வளைவரைக்குமுள்ள வேறுபாட்டைக் காண்பது அவசியமாகிறது.

## பயன்பாடு

நடைமுறை வாழ்வில் காணும் சில பொருள்களின் வளைவரைகளையும் வரம்புகளையும் தோராயப்படுத்த பல்கோண வளைவரைகள் பயன்படுத்தப்படுகின்றன.

பகுப்பு:வளைவரைகள்
தோற்றுவாய்-புறப்பரப்பும் விழுக்காட்டில் ஆழ கதிர்ஏற்பளவும்

**தோற்றுவாய்-புறப்பரப்பும் விழுக்காட்டில் ஆழ கதிர்ஏற்பளவும்** (*SSD & PDD*) என்பது கதிர் ஏற்பளவின்
விழுக்காடு, எவ்வாறு  தோற்றுவாய் -புறப்பரப்புடன் மாறுகிறது என்பதனை விளக்குகிறது.

*F செ.மீ. தோற்றுவாய் புறப்பரப்பில் (SSD-Source Surface Distance) யில் கதிர்கள் விழுகின்றன என்போம்.
*d செ.மீ. ஆழத்தில் இருக்கும் ஒரு புள்ளியில் (P) கதிர் ஏற்பளவு Dp என்றும் எடுத்துக் கொள்வோம். (எளிமை கருதி முதன்மைக் கதிர்வீச்சு மட்டும் கருத்தில் கொள்ளப்படுகிறது.)
*P என்கிற புள்ளியில் கதிர் வீச்சளவு Ep. எதிர் இருமடி விதிப்படியும், படிக்குறி-மடக்கை விதிப்படியும் கதிர்களின் செறிவு குறைகிறது.

எனவே P புள்ளியில் கதிர்வீச்சளவு:

: E_p = \frac {k}{(F+d)^2} \times e^{-μd} \, .......(1)
:இங்கு μ என்பது கொடுக்கப்பட்டுள்ள கதிர்களுக்கு நேர்கோட்டில் செறிவுகுறைவு குணகம்.

இதேபோல் 0 என்கிற திட்டப்புள்ளியில் கதிர்வீச்சளவு E0:

: E_0 = \frac {k}{F^2} \,.........(2)
 
இந்த இரு சமன்பாட்டிலிலிருந்தும் ஆழவிழுக்காட்டில் கதிர்வீச்சின் அளவு:

:D_p = \frac {E_p}{E_0} \times 100 \,
:: = \frac {F^2}{(F+d)^2} \times e^{-μd}\,

இப்போது எந்த ஒரு குறிப்பிட்ட ஆழத்திற்கும் (d), F இன் மதிப்புக் கூடும்போது

:F2/( F+d)2 இன் மதிப்பும் கூடும்.  எனவே PDD மதிப்புக் கூடுகிறது.

எடுத்துக்காட்டு:

இப்போது d யினை 10 செ.மீ. என்போம். இப்போது இந்த ஆழத்திற்கும் F = 40 மற்றும் 50 செ.மீ க்கு (SSDக்கு), F2/(F+d)2 இன் மதிப்புக் காண்போம்.

F = 40 எனில்,
:F2/(F+d)2 = 402/(40+10)2  =0.64

F = 50 எனில்,
::F2/(F+d)2 = 502/(50+10)2 =0.70.
:e-μd இரண்டிலும் பொது. இதிலிருந்து SSD கூடும்போது PDD கூடுவது தெளிவாகிறது.

## ஆதாரம்
*பி.எ ஆர்.சி கையேடு.

.

பகுப்பு:கதிரியக்கம்
இசை அமுது

**இசை அமுது**, பாவேந்தர் பாரதிதாசனால் எழுதப்பட்ட நூலாகும். இந்நூல் காதல் பகுதி, தமிழ்ப் பகுதி, பெண்கள் பகுதி என்று மூன்று பகுதிகளை உடையது.

## குறிப்புகள்

பகுப்பு:நூல்கள் பற்றிய குறுங்கட்டுரைகள்
பகுப்பு:தமிழ் இலக்கியம்
பகுப்பு:தமிழ் கவிதை நூல்கள்
பகுப்பு:இந்தியத் தமிழ் நூல்கள்
பகுப்பு:திராவிட இயக்க இலக்கியம்
பகுப்பு:பாரதிதாசன் நூல்கள்
பகுப்பு:பாரதிதாசன் கவிதைகள்
ஒய். எஸ். எம். யூசுப்

**ஒய். எஸ். எம். யூசுப்** ஓர் தமிழக அரசியல்வாதி ஆவார். இவர் தமிழக அமைச்சரவையில் 1983 ஆம் ஆண்டு முதல் 1987 வரை  எம்.ஜி.ஆர் தலைமையில் தமிழ்நாடு நீர்ப்பாசனத்துறை அமைச்சராக  பதவி வகித்தார். இவரின் சொந்த ஊர் திருநெல்வேலி மாவட்டம்,  பணகுடி ஆகும். 1977ஆம் ஆண்டு நடந்த சட்டமன்றத் தேர்தலில், ராதாபுரம் தொகுதியில் வெற்றிபெற்றார். பின்னர் 1983 ஆம் ஆண்டு முதல் 1987 வரை  தமிழக சட்டமேலவை உறுப்பினராக பணியாற்றியுள்ளார். இவர் 25 சனவரி 2008 அன்று காலமானார்.

## மேற்கோள்கள்

பகுப்பு:இந்திய முஸ்லிம்கள்
பகுப்பு:2008 இறப்புகள்
பகுப்பு:தமிழக முன்னாள் அமைச்சர்கள்
பகுப்பு:தமிழக சட்டமன்ற மேலவை உறுப்பினர்கள்
பகுப்பு:திருநெல்வேலி மாவட்ட மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
அன்வர் ராஜா

**அன்வர் ராசா** (*Anwhar Raajhaa*) என்பவர் ஒரு தமிழக அரசியல்வாதி ஆவார். இவர் 2001இல் இராமநாதபுரம் சட்டமன்றத் தொகுதியிலிருந்து, தமிழக சட்டப்பேரவை உறுப்பினராகத் தேர்ந்தெடுக்கப்பட்டார்.

இவர் தமிழக அரசின் தொழிலாளர் நலத்துறை அமைச்சராகப் பணியாற்றியுள்ளார். இவர் அனைத்திந்திய அண்ணா திராவிட முன்னேற்றக் கழகம் கட்சியைச் சார்ந்தவர்.

16ஆவது மக்களவைத் தேர்தலில், அனைத்திந்திய அண்ணா திராவிட முன்னேற்றக் கழகம் வேட்பாளராக இராமநாதபுரம் தொகுதியிலிருந்து, 2014 ஆம் ஆண்டு நடந்த மக்களவைத் தேர்தலில், தேர்ந்தெடுக்கப்பட்டார்.

இவர் அனைத்திந்திய அண்ணா திராவிட முன்னேற்றக் கழகப் பொதுச்செயலாளர், பழனிசாமியால் கட்சியைவிட்டு நீக்கப்பட்டதைத் தொடர்ந்து, 21 சூலை 2025இல் திராவிட முன்னேற்றக் கழகத்தில் இணைந்தார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய முஸ்லிம்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:தமிழக முன்னாள் அமைச்சர்கள்
பகுப்பு:16வது மக்களவை உறுப்பினர்கள்
பகுப்பு:இராமநாதபுரம் மாவட்ட மக்கள்
பகுப்பு:1949 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
நான்காம் ஏட்ரியன் (திருத்தந்தை)

**நான்காம் ஏட்ரியன்** அல்லது **நான்காம் ஹேட்ரியன்** (அதிரியான்) (; பி. சுமார். 1100 – இ. 1 செப்டம்பர் 1159) என்பவர் 4 டிசம்பர் 1154 முதல் 1159இல் தனது இறப்புவரை கத்தோலிக்க திருச்சபையின் திருத்தந்தையாக இருந்தவராவார். இவரின் இயற்பெயர் நிக்கோலாஸ் பிரேக்ஸ்பியர் ஆகும். இதுவரை திருத்தந்தை பணிப்பொறுப்பினை வகித்த ஒரே ஆங்கிலேயர் இவர் ஆவார்.

## வாழ்கைச் சுருக்கம்
இங்கிலாந்தில் 1100-ம் ஆண்டில் பிறந்த இவர், இளம் வயதில் கல்வி கற்பதற்காக ஆர்லஸ் சென்றார். படித்து முடித்ததும் அவிஞ்னோன் அருகிலிருக்கும் புனித ரூபஸ் துறவிகள் சபையில் சேர்ந்தார். ஒரு துறவியாக உரோமைக்கு சென்றபோது திருத்தந்தை மூன்றாம் யூஜின் இவரை அல்பானோவின் கர்தினால் ஆயராக 1146-ல் நியமித்தார். 1154 டிசம்பர் 4-ல் இவர் திருத்தந்தையாக தேர்ந்தெடுக்கப்பட்டபோது நான்காம் ஏட்ரியன் என்ற பெயர் சூடிக்கொண்டார்.

சிசிலி நாட்டு அரசர் வில்லியம், வெளிப்படையாகவே ஏட்ரியனின் திருத்தந்தை தேர்வுக்கு எதிர்ப்புத் தெரிவித்துக்கொண்டிருந்தார். காம்பாஞ்ஞாவிலிருந்த குறுநில அதிபர்கள் தங்களுக்கிடையே சண்டையிட்டதோடு நின்று விடாமல், திருத்தந்தையையும் தாக்க முனைந்தனர். திருத்தூர்களின் கல்லறைகளுக்கு வந்த திருப்பயணிகளையும் கொள்ளையடித்தனர். பிரெசியாவின் ஆர்னால்டு தலைமையில் உரோமைக்குடிமக்களும் வன்முறையில் ஈடுபட்டனர். 1155 ஜனவரியில் கர்தினால் ஜெரார்டஸ் தனது இல்லம் நோக்கி நடந்து சென்று கொண்டிருந்தபோது, அவர் தாக்கப்பட்டு கொல்லப்பட்டார். இதனால் உரோமையில் தடை உத்தரவுபோடப்பட்டது. இதனால் விட்டர்போ சென்றார் திருத்தந்தை. இயேசுவின் உயிர்ப்புப் பெருவிழா நெருங்கிக் கொண்டிருந்தால், உரோமை மக்களும் பிரபுக்களும் (Roman Senate) விடர்போவுக்குச் சென்று திருத்தந்தையிடம் இனி கலவரங்களை உருவாக்காமலிருப்பதாக வாக்குறுதி அளித்தனர். அதனால் திருத்தந்தை உரோமை நகருக்குத் திரும்பினார். பிரச்சனைகளுக்குக் காரணமாயிருந்த ஆர்னாடு நாடுகடத்தப்பட்டார். திருத்தந்தை நான்காம் ஏட்ரியன் 1159 செப்டம்பர் முதல் நாளில் இறந்தார்.

## மேற்கோள்கள்


பகுப்பு:திருத்தந்தையர்கள்
பகுப்பு:ஆங்கிலேய திருத்தந்தையர்கள்
பகுப்பு:1159 இறப்புகள்
பகுப்பு:1100கள் பிறப்புகள்
டி. பி. எம். மொகைதீன் கான்

**டி. பி. எம். மொகைதீன் கான்** (*T. P. M. Mohideen Khan*) இந்தியாவைச் சேர்ந்த ஓர் அரசியல்வாதியாவார். தமிழ்நாட்டிலுள்ள திருநெல்வேலி நகரத்தில் 1947 ஆம் ஆண்டு சூலை மாதம் 19 ஆம் நாள் முகமது ராவுத்தர் என்பவருக்கு இவர் மகனாகப் பிறந்தார். பாளையங்கோட்டை புனித சேவியர் பள்ளியில் பத்தாம் வகுப்பு வரை பயின்றுள்ளார்.
திராவிட முன்னேற்றக் கட்சியின் உறுப்பினரான இவர் மாநிலத்தின் சுற்றுச்சூழல் அமைச்சராகவும் இருந்தார்.  பாளையங்கோட்டை மாநில சட்டமன்றத் தொகுதியைப் பிரதிநிதித்துவப்படுத்தும் தமிழ்நாடு சட்டமன்ற உறுப்பினராகவும் இருந்தார். 2001 முதல் 2021 ஆம் ஆண்டு வரை ஒரே தொகுதியில் நான்கு முறை போட்டியிட்டு இவர் தேர்ந்தெடுக்கப்பட்டார்.

## வாழ்க்கைக் குறிப்பு
டி, பி, எம். மொகைதீன் கான் ஒரு தொழிலதிபராக தன் வாழ்க்கையைத் தொடங்கினார். திராவிட இயக்கத்தின் மீதும், தி.மு.க நிறுவனரான அண்ணாதுரை மற்றும் மு. கருணாநிதி ஆகியோர் மீதும் பெரும்பற்று கொண்டவராக விளங்கினார். இந்தி மட்டும் ஆட்சிமொழி சட்டத்தை எதிர்த்து தமிழகத்தில் போராட்டங்கள் நடந்த காலத்தில், இவர் தி.மு, க. கட்சியில் இணைந்து  பேருந்து மறியல், தொடர்வண்டி மறியல் போன்ற போராட்டங்களில் ஈடுபட்டார். பிறகு நடந்த சட்டமன்றத் தேர்தலில் தி.மு.க ஆட்சிக்கு வந்தது. தி.மு.கவில் பல பொறுப்புகளை வகித்த இவர், இறுதியில் 2001 ஆம் ஆண்டு நடைபெற்ற சட்டமன்றத் தேர்தலில், பாளையங்கோட்டை தொகுதியில் போட்டியிட கட்சியில் வாய்ப்பு பெற்று, முதன் முதலில் சட்டமன்றத் தேர்தலில் போட்டியிட்டு வென்றார். 2006 ஆண்டும் தி. மு.க. சார்பில் போட்டியிட்டு சட்டமன்றத்துக்கு போட்டியிட்ட இவர் தமிழக சுற்று சூழல் அமைச்சராக நியமிக்கப்பட்டார்.

## பணிகள்

டி. பி. மொகிதீன் கான் தமிழக சுற்றுசூழல் அமைச்சராக இருந்தபோது தமிழ்நாடு மாசுக்கட்டுப்பாட்டு வாரியம் செயல்படுத்தப்பட்டது. வாரியம் முழுமையாக கணினி மயமாக்கப்பட்டு, அனுமதி மின்னணு முறையில் ஒரு மாதத்திற்குள் வழங்கும் வகையில் விரைவாக்கப்பட்டது. இந்த செயல்முறை முதலீட்டாளர்களுக்கும், மாநிலத்துக்கும் பயனளிக்கும் வகையில் இருந்தது.

## சர்ச்சை
2010 ஆம் ஆண்டில், குண்டர்களால் தாக்கப்பட்ட ஒரு காவல்துறை அதிகாரியை தன்னுடன் வாகனங்கள் பல  இருந்தபோதிலும் உடனடியாக உதவி செய்யாமல் காவல்துறை அதிகாரி சாலையில் இறந்துவிட காரணமானார். சுகாதாரத் துறை அமைச்சர் எம்.ஆர்.கே.பன்னீர்செல்வத்துடன், 20 நிமிடம் தன்னுடைய வாகனத்தில் இருந்து இறங்காமல், இந்த சம்பவத்திற்கு வெறும் சாட்சியாக நின்றார்.

## மேற்கோள்கள்

பகுப்பு:1947 பிறப்புகள்
பகுப்பு:இந்திய முஸ்லிம்கள்
பகுப்பு:வாழும் மக்கள்
பகுப்பு:தமிழக முன்னாள் அமைச்சர்கள்
பகுப்பு:திருநெல்வேலி மாவட்ட மக்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:திருநெல்வேலி அரசியல்வாதிகள்
மன்னை நாராயணசாமி

**மன்னை ப. நாராயணசாமி ** தமிழக அரசியல்வாதி மற்றும் தமிழக அமைச்சரவையில் கூட்டுறவு, விவசாயம், உள்ளாட்சித் துறை அமைச்சராகப் பணியாற்றியுள்ளார். திராவிடக் கொள்கையில் பற்றுக் கொண்ட இவர், திராவிட முன்னேற்றக் கழகத்தின் ஆரம்ப காலம் முதல் முக்கியப் பங்கு வகித்தவர். இவரது குடும்ப பெயர் *ப. நாராயணசாமி ஓந்திரையர்* ஆகும்.

## மேற்கோள்கள்


பகுப்பு:1993 இறப்புகள்
பகுப்பு:1919 பிறப்புகள்
பகுப்பு:தமிழக முன்னாள் அமைச்சர்கள்
பகுப்பு:திருவாரூர் மாவட்ட மக்கள்
பகுப்பு:திராவிட முன்னேற்றக் கழக அரசியல்வாதிகள்
யுகிரோ மாட்சுமோட்டோ

**யுகிரோ மாட்சுமோட்டோ** (*Yukihiro Matsumoto*) ரூபி மொழியை உருவாக்கினார். ரூபி 1995 ஆம் ஆண்டு வெளியானது. யுகிரோ மாட்சுமோட்டோ இப்போது இரோகு நிறுவனத்தில் பணிப்புரிகிறார்.

பகுப்பு:கணினி நிரலர்கள்
பகுப்பு:ரூபி நிரலாக்க மொழி
பகுப்பு:1965 பிறப்புகள்
பகுப்பு:வாழும் மக்கள்
பகுப்பு:கட்டற்ற மற்றும் திறமூல நிரலாளர்கள்
கொள்திறன் திட்டமிடல்

**கொள்திறன் திட்டமிடல்** (capacity planning) என்பது, ஒரு நிறுவனத்தின் மாறுபடும் தயாரிப்பு கிராக்கிகளுக்கு ஏற்றாற் போன்று தயாரிப்புக் கொள்திறனைத் தீர்மானிக்கும் ஒரு செயல்முறையாகும். கொள்திறன் திட்டமிடலின் பின்னனியில், *வடிவமைப்புக் கொள்திறன்* (design capacity) என்பது கொடுக்கப்பட்ட காலவரைவுக்குள் ஒரு நிறுவனம் செய்யமுடிகிற அதிகப்படியான வேலையைக் குறிக்கும். *திறம்பட்ட கொள்திறன்* (effective capacity) என்பது கொடுக்கப்பட்ட காலவரைவுக்குள் தாமதம், தரச்சிக்கல், பொருள் கையாளல் போன்ற புறக்கட்டுப்பாடுகளுக்கு உட்பட்டு ஒரு நிறுவனம் செய்யமுடிகிற அதிகப்படியான வேலையைக் குறிக்கும்.

## மேற்கோள்கள்

பகுப்பு:விளைபொருள்
பகுப்பு:உற்பத்தியும், தயாரிப்பும்
நாகதாளி

**நாகதாளி** (*Opuntia stricta*) அல்லது **சப்பாத்திக் கள்ளி** என்பது கள்ளி இனத்தைச் சேர்ந்த தாவரமாகும். இது 2 மீட்டர் (6.6 அடி) வரை வளரக்கூடியதும், இலையுதிர் காலத்திலும் கோடை காலத்திலும் எலுமிச்சை மஞ்சள் நிறத்தில் பூக்களை உருவாக்கி, நீலங் கலந்த கருஞ்சிவப்பு நிறத்தில் பழங்களை உருவாக்கும். இத்தாவரம் அமெரிக்கா மற்றும் ஆசியாவில் காணப்படுகின்றது.

## உசாத்துணை

பகுப்பு:மூலிகைகள்
பகுப்பு:கள்ளிகள்
பகுப்பு:இலங்கையில் பரவிய ஆக்கிரமிப்பு தாவர இனங்கள்
பகுப்பு:தமிழ்நாட்டின் தாவரங்கள்
சின்னதும்பூர்

**சின்னதும்பூர்** (*Sinna Thumbur*) நாகப்பட்டினம் மாவட்டம் கீழ்வேளுர் வட்டத்திலுள்ள ஒரு கிராமம். மொத்த ஊரின் பரப்பளவு 100 ஏக்கர். மொத்த மக்கள் தொகை 500. இவ் வூர் வேளாங்கண்ணிக்கு மிக அருகில் உள்ளது. இங்குள்ள மக்களின் பிரதான தொழில் விவாசாயம். 

## விஸ்வநாதர் கோவில்
இங்கு ஒரு பழைமை வாய்ந்த சிவன் கோவில் (விஸ்வநாதர் கோவில்) உள்ளது. இது சோழர் காலத்தில் கட்டப்பட்டது என்பதற்கு சான்றாக அங்கு கல்வெட்டு உள்ளது. இந்த கோவிலின் மூலவராக விஸ்வநாதரும், பார்வதியும் உள்ளனர். அவர்களுக்கு எதிரே ஒரு நந்தி சிலையும் உள்ளது. கோவிலை சுற்றிப் பெரிய மதில் சுவரும், உள்ளே மூலவரைச் சுற்றி வினாயகர், முருகன், அய்யானார், சேவிராயர் எனச் சிறுசிறு சன்னிதிகள் உள்ளன. இவையனைத்தும் கோவிலில் சுற்றி இருந்தாலும் கோபுரம் தான் கோவிலின் சிறப்பு. பெரிய கருங்கல்லை கொண்டு 50அடி உயரத்தில் உள்ளது. இந்த கோவில் சுமார் 30ஆண்டுகளாக கும்பாபிஷேகம் நடைபெறாமல் இருந்தது. 2008 ஆம் ஆண்டு ஒரு சிவனடியார் இதன் கோவில் திருப்பணிகளை மேற்கொண்டு கும்பாபிஷேகமும் நடத்தினார். மேலும் இந்த கோவிலில் அந்த காலத்து குகை ஒன்று உள்ளது. இது தஞ்சை பெரிய கோவிலுக்கு அந்த காலத்தில் செல்லும் வழியென்ற செய்தி வழங்கப்படுகிறது. மாதம் தோறும் சிவராத்தி அன்று கோவிலில் சிறப்பான பூஜைகளும் கலை நிகழ்ச்சிகளும் நடைபெறும். மிகவும் சக்தி வாய்ந்த கோவில் என்பது  இந்தப் பகுதி மக்களின் நம்பிக்கை. கோவில் முகவரி:  சின்னதும்பூர், கீழ்வேளுர் தாலுக்கா, நாகப்பட்டினம் மாவட்டம்.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள கிராமங்கள்
கீத் சேத்தி

**கீத் சேத்தி** (*Geet Sethi*) இந்திய பில்லியர்ட்சு விளையாட்டு வீரர் ஆவார். இவ் விளையாட்டில் இந்தியா சார்பில் பங்கு கொண்டு பல சாதனைகளை நிகழ்த்தியுள்ளார். மேலும் இந்தியாவின் பல உயரிய விருதுகளையும் பெற்றுள்ளார்.

## பிறப்பு
கீத் ஸ்ரீ ராம் சேத்தி இந்தியாவின் புது டெல்லியில் 1961-இல் ஒரு பஞ்சாபி குடும்பதில் பிறந்தார். பின் அகமதாபாத்தில் வளர்ந்தார்.

## சாதனை
கீத் சேத்தி ஆசிய விளையாட்டு போட்டியில் ஒரு தங்கம், இரண்டு வெள்ளி, மற்றும் இரண்டு வெண்கலப் பதக்கங்களை வென்றுள்ளார். உலக சாம்பியன்ஷிப் போட்டிகளில் இரண்டு சாதனைகளை நிகழ்த்தியுள்ளார்; பதக்கங்களையும் வென்றுள்ளார்.

## விருது
1986 ஆம் ஆண்டில் இவருக்கு பத்மசிறீ விருது மற்றும் அருச்சுனா விருதும், 1992 இல் இந்தியாவின் விளையாட்டு வீரர்களுக்கு அளிக்கப்படும் உயரிய விருதான ராஜீவ்காந்தி கேல் ரத்னா விருதும், 1993 இல் கே. கே. பிர்லா விருதும் வழங்கப்பட்டது.

## மேற்கோள்கள்

**11-10-2013-இல் வெளிவந்த தினத்தந்தி சிறுவர் தங்க மலர் நூல்*
*தெரிந்து கொள்ளுங்கள்: பில்லியர்ட்ஸின் மறுபெயர்

பகுப்பு:இந்திய விளையாட்டு வீரர்கள்
பகுப்பு:1961 பிறப்புகள்
பகுப்பு:வாழும் மக்கள்
பகுப்பு:ராஜீவ் காந்தி கேல் ரத்னா விருது பெற்றவர்கள்
பகுப்பு:பத்மசிறீ விருது பெற்ற விளையாட்டுத்துறையினர்‎
பகுப்பு:அருச்சுனா விருது பெற்றவர்கள்‎
மோஸ்லி விதி

**மோஸ்லியின் விதி** (*Moseley's law*) என்பது அணுக்களில் இருந்து வெளிவிடப்படும் எக்சு-கதிர்களின் பண்புகளைக் குறித்த ஒரு அனுபவ விதியாகும். இவ்விதி 1913ஆம் ஆண்டில் ஹென்றி மோஸ்லி என்னும் ஆங்கில இயற்பியலாளரால் தெரிந்து விளக்கப்பட்டது. எக்சு-கதிர்கள், வெற்றிடக் குழாயிலுள்ள இலக்கினை, வேகமாகச் செல்லும் இலத்திரன்கள் மோதுவதால் தோற்றுவிக்கப்படுகின்றன. இந்நிலையில் தொடர்நிறமாலையுடன் இலக்காகப் பயன்படும் தனிமத்தின் பண்புக் கோடுகளும் (Characteristic lines) தோற்றுவிக்கப்படுகின்றன. மோஸ்லி பல்வேறு தனிமங்களை இலக்காகப் பயன்படுத்தி, அவை ஒவ்வொன்றின் பண்புக் கோடுகளையும் ஆய்ந்தார். பிராக்கின் எக்சு கதிர் நிறமாலைமானியினைப் (Bragg's x-ray spectrometer) பயன்படுத்தி அவர் மேற்கொண்ட ஆய்வுகள் மிகவும் விந்தையான முடிவுகளைக் காட்டின. முக்கியமாக பண்பு நிறமாலையில்  KLM கோடுகள் உள்ளதைக் கண்டார்.

அவர் கண்ட முக்கிய முடிவு (மோஸ்லி விதி):

K பண்புக் கோடுகளின் அதிர்வெண்கள், அணு எண் கூடும் போது அதிகரிக்கிறது. இதற்கு முக்கியக் காரணம் அணுஎண் கூடும் போது K எலக்ட்ரான்களின் பிணைப்பாற்றலும் கூடுவதாகும்.

Kα வரியினை எடுத்துக்கொள்வோம். அதிக அணுவெண்ணுள்ளத் தனிமத்திற்கு Kα கதிரின் அதிர்வெண்ணும் அதிகமாக இருக்கும்.

அதாவது:

: f \propto (Z-b)^2 \,

: \sqrt{f} \propto (z-b) \,

: \sqrt{f} = a(Z-b). \,

இதில் f, கதிரின் அதிர்வெண்; Z என்பது அணு எண்; a யும் b யும் மாறிலிகள். a, b என்பன K தொடருக்கு மாறுவதில்லை. ஆனால் L தொடருக்கு மாறும். b என்பது கரு மறைப்பு மாறிலி (Neuclear screening constant) எனப்படும். இதன் மதிப்பு L தொடருக்கு அதிகம். இதுவே மோஸ்லி விதியாகும்.

## வெளி இணைப்புகள்
* Oxford Physics Teaching - History Archive, "Exhibit 12 - Moseley's graph " *(Reproduction of the original Moseley diagram showing the square root frequency dependence)*
*help-atomic physics

பகுப்பு:இயற்பியல் விதிகள்
பகுப்பு:அணு இயற்பியல்
ஒட்டுக் கண்ணாடி

**ஒட்டுக் கண்ணாடி** (Laminated glass) என்பது இரண்டு அல்லது அதற்கு மேற்பட்ட கண்ணாடித் தகடுகளை ஒன்றன்மேல் ஒன்றாக ஒட்டி உருவாக்கப்படும் கண்ணாடித் தகட்டைக் குறிக்கும். இது ஒரு வகைக் காப்புக் கண்ணாடி. இவ்வகைக் கண்ணாடியில் கண்ணாடித் தகடுகளுக்கு இடையே இடைப் படலம் எனப்படும் ஒட்டுவதற்கான படலம் இருக்கும். இப்படலம் பாலிவைனைல் பியூட்டிரல் (polyvinyl butyral) எனப்படும் வேதிச் சேர்வையால் ஆனது. இதுவும் கண்ணாடியைப் போல் ஒளியை ஊடுபுகவிடும் தன்மை கொண்டது. இதனால் ஒட்டுக்கண்ணாடியின் ஒளியூடுபுகவிடும் தன்மை பாதிக்கப்படுவதில்லை. இந்த இடைப்படலம் கண்னாடித் தகடுகளை இறுக்கமாகப் பிணைத்து வைத்திருக்கும். கண்ணாடிகள் உடையும் போதும், அவற்றை விழ விடாமல் பிடித்து வைத்திருக்கக்கூடிய தன்மை கொண்டது. இதன் வலுவான ஒட்டும் தன்மை காரணமாக உடையும் கண்ணாடிகள் கூரிய விளிம்புகளோடு கூடிய பெரிய துண்டுகளாக அல்லாமல் சிறு துண்டுகளாகவே உடைகின்றன. ஒரு புள்ளியில் தாக்கம் ஏற்படும்போது சிலந்திவலை வடிவில் வெடிப்புக்கள் ஏற்படுவதைக் காண முடியும். 

மனிதரால் அல்லது பிற வழிகளில் கண்ணாடித் தகடு மீது தாக்கம் ஏற்படக்கூடிய இடங்களிலும், உடையும்போது விழுந்து பாதிப்புக்களை உண்டாக்கக்கூடிய இடங்களிலும் ஒட்டுக் கண்ணாடிகள் பயன்படுகின்றன. கூரைக் கண்ணாடிகள், தானுந்துகளில் பயன்படும் முகப்புக் கண்ணாடிகள் போன்றவை ஒட்டுக் கண்ணாடிகளினாலேயே உருவாக்கப்படுகின்றன. பெரிய அளவில் புயல் தாக்கங்கள் இருக்கக்கூடிய இடங்களில் கட்டிடங்களின் வெளிப்புறம் பயன்படும் பெரிய கண்ணாடித் தகடுகளுக்கு ஒட்டுக் கண்ணாடிகளே பெரும்பாலும் பயன்படுகின்றன. பாலிவைனைல் பியூட்டிரல் இடைப் படலம் கண்ணாடியின் ஒலி ஊடுபுகவிடும் தன்மையையும் குறைக்கிறது. அத்துடன் இப்படலம் 99% புறவூதாக் கதிர்களையும் தடுக்கவல்லது.

பகுப்பு:கட்டிடப் பொருட்கள்
பகுப்பு:கண்ணாடிகள்
பகுப்பு:ஊர்தி தொழில்நுட்பம்
வள்ளல் (தாவரம்)

**வள்ளல்** அல்லது **கங்குன்** அல்லது **வள்ளல் கீரை** (*Ipomoea aquatica*) என்பது அரை நீர்த் தாவரமும், வெப்ப வலய இலைக் காய்கறியும், மூலிகைத் தாவரமும் ஆகும். இது உலகிலுள்ள வெப்ப மண்டல பிரதேசங்களில் காணப்படும் இதன் தாயகம் அறியப்படவில்லை.

வள்ளல் நீரில் அல்லது நீர் அதிகம் காணப்படும் நிலத்தில் வளரும். இதன் தண்டு 2–3 மீட்டர் (7–10 அடி) அல்லது அதற்கு மேல் வளரக்கூடியதும், முடிச்சுகளில் வேர் உருவாகக்கூடியதும், குழாய் போன்றதும், மிதக்கக்கூடியதும் ஆகும். பல வடிவங்களில் காணப்படும் இலை ஈட்டி முனை தோற்றத்தையும், 5–15 செ.மீ (2–6 அங்குலம்) நீளத்தையும் 2–8 செ.மீ (0.8–3 அங்குலம்) அகலத்தையும் கொண்டது. பூக்கள் எக்காள வடிவிலும், 3–5 செ.மீ (1–2 அங்குலம்) விட்டத்தையுடையதும், பொதுவாக வெள்ளையுடன் மத்தியில் வெளிறிய ஊதா நிறத்துடன் காணப்படும். இப்பூ வரைதலுக்கு பயன்படக்கூடிய விதையுறைகளை உருவாக்கக் கூடியது.

## உசாத்துணை

பகுப்பு:மூலிகைகள்
பகுப்பு:கீரைகள்
பகுப்பு:இலங்கையில் பரவிய ஆக்கிரமிப்பு தாவர இனங்கள்
பகுப்பு:தமிழ்நாட்டின் தாவரங்கள்
காப்புக் கண்ணாடி

**காப்புக் கண்ணாடி** என்பது, குறைந்த அளவு உடையும் வாய்ப்புக் கொண்ட அல்லது உடைந்தாலும் அதிகம் பாதிப்புக்களை ஏற்படுத்தாத தன்மை கொண்ட கண்ணாடி ஆகும். செம்பதக் கண்ணாடி, ஒட்டுக் கண்ணாடி, கம்பிவலைக் கண்ணாடி போன்றவை காப்புக் கண்ணாடிக்கு எடுத்துக்காட்டுகள். ஒட்டுக் கண்ணாடியும், கம்பிவலைக் கண்ணாடியும் பிராங்க் சூமன் என்பவரால் கண்டுபிடிக்கப்பட்டது. இம்மூன்று வழிமுறைகளையும் ஒன்றிணைத்தும் காப்புக் கண்ணாடிகளை உருவாக்க முடியும். அதாவது, செம்பதக் கண்ணாடிகளை ஒட்டி அதில் கம்பிவலையையும் உள்ளிட்டுக் கண்ணாடிகளைட்த் தயாரிக்கலாம். எனினும், முதல் இரு வழிமுறைகளுடன் கம்பிவலையைப் பயன்படுத்துவது மிகவும் குறைவு.

## செம்பதக் கண்ணாடி

சாதாரண கண்ணாடிகளைக் கட்டுப்பாடான வெப்பம் அல்லது வேதியியல் முறைகளைப் பயன்படுத்திப் பதனப்படுத்துவதன் மூலம் கூடிய பலம் கொண்ட செம்பதக் கண்ணாடிகள் உருவாக்கப்படுகின்றன. செம்பதம் செய்யும்போது கண்ணாடிக்குள் சமநிலையான உட்தகைப்பு உருவாகிறது. இதனால், கண்ணாடி உடையும்போது பெரிய கூரிய முனைகளைக் கொண்ட துண்டுகளாக உடையாமல் மணியுருவான சிறிய துண்டுகளாக உடைகிறது. இவ்வாறான மணியுருத் துண்டுகளினால் காயம் உண்டாகக் கூடிய வாய்ப்புகள் மிகவும் குறைவு.

கூடிய பலம், பாதுகாப்பு என்பன காரணமாகச் செம்பதக் கண்ணாடி பல்வேறு முக்கியமான தேவைகளுக்குப் பயன்படுகின்றது. உந்துகளின் சாளரக் கண்ணாடிகள், கண்ணாடிக் கதவுகள், மேசை மேற்பரப்புகள், குளிர்பதனப் பெட்டித் தட்டுகள், சுழியோடுவோருக்கான முகமூடிகள், சமையல் பாத்திரங்கள் போன்றவை செம்பதக் கண்ணாடி பயன்படுத்தப்படும் பொருட்களுக்கான சில எடுத்துக்காட்டுகள். தோட்டா துளையாக் கண்ணாடிகளின் ஒரு கூறாகவும் செம்பதக் கண்ணாடிகள் பயன்படுகின்றன.

## ஒட்டுக் கண்ணாடி
 
பல கண்ணாடித் தகடுகளை பாலிவைனைல் புயூட்டிரல் போன்ற நெகிழிப் பொருட்களை இடைப்படலமாகப் பயன்படுத்தி ஒட்டுவதன் மூலம் ஒட்டுக் கண்ணாடிகள் பெறப்படுகின்றன. கண்ணாடி உடையும்போது இடைப்படலத்தில் ஒட்டிக்கொண்டு இருப்பதால் துண்டுகள் கீழே விழுவது இல்லை. ஒட்டுக் கண்ணாடிகளில் தேவையைப் பொறுத்துச் சாதாரண கண்ணாடித் தகடுகளையோ செம்பதக் கண்ணாடித் தகடுகளையோ பயன்படுத்தலாம்.

## கம்பிவலைக் கண்ணாடி

மெல்லிய உலோகக் கம்பிகளினாலான வலையை கண்ணாடித் தகட்டினுள் பதிப்பதன் மூலம் கம்பிவலைக் கண்ணாடிகள் உருவாக்கப்படுகின்றன. வலிதாக்கிய காங்கிறீட்டு போன்ற கட்டிடப் பொருட்களில் கம்பிகள் காங்கிறீட்டுக்குக் கூடிய பலம் கொடுப்பதுபோல், கம்பிவலை கண்ணாடிக்குக் கூடிய பலம் கொடுக்கும் எனக் கருதப்பட்டாலும், கம்பிவலைக் கண்ணாடி சாதாரண கண்ணாடியிலும் பலம் குறைந்தது. ஆனாலும், தீத்தடுப்புத் தன்மை தேவைப்படும் இடங்களில் கம்பிவலைக் கண்ணாடிகள் பரவலாகப் பயன்படுகின்றன.

பகுப்பு:கட்டிடப் பொருட்கள்
பகுப்பு:கண்ணாடிகள்
வேதி ஆயுதங்களின் தடைக்கான அமைப்பு

**வேதி ஆயுதங்களின் தடைக்கான அமைப்பு** (*Organisation for the Prohibition of Chemical Weapons*) என்பது நெதர்லாந்தின் டென் ஹாக் நகரில் அமைந்துள்ள பன்னாட்டு அரசுகளுக்கிடையேயான அமைப்பு ஆகும்.
இவ்வமைப்பு வேதி ஆயுத உடன்படிக்கையினையின் படி வேதியியல் ஆயுதங்களை பயன்ப்படுத்தாதிருப்பதையும், கையிருப்பில் உள்ள ஆயுதங்களை அழிப்பதையும் சரிபார்க்கும் பணியினை செய்கின்றது. இச்சரிபார்க்கும் பணி உறுப்பு அரசுகள் அளிக்கும் அறிக்கைகளின் அடிப்படையிலும், தள ஆய்வுகள் மூலமும் மதிப்பீடு செய்யப்படுகின்றன. இவ்வமைப்புக்கு 2013ஆம் ஆண்டின் அமைதிக்கான நோபல் பரிசு அளிக்கப்பட்டுள்ளது.
நெதர்லாந்தில் அமைந்துள்ள ஓ.பி.சி.டபுள்யூ. என்ற இந்த அமைப்பு 94-வது அமைதிக்கான நோபல் பரிசு ஆகும்.

## மேற்கோள்கள்


பகுப்பு:நோபல் அமைதிப் பரிசு பெற்றவர்கள்
பகுப்பு:வேதி ஆயுத அழிப்பு
பகுப்பு:பன்னாட்டு அமைப்புகள்
பகுப்பு:நோபல் பரிசு பெற்ற நெதர்லாந்து மக்கள்
புஸ்ஸதேவ

**புஸ்ஸதேவ,** *சித்துல்பவ்வ* என்ற இடத்திற்கு அருகில் உள்ள உத்பல எனும் ஊரில் வாழ்ந்த பிரதானி ஒருவனின் மகன். பிள்ளைகளிடையே சிறு வயது முதலே சிறப்பு பெற்றிருந்தான். ஒரு நாள் விகாரைக்கு சென்ற அவன் அங்கிருந்த சங்கை எடுத்து ஊதினான். அதன் ஒலியால் அங்கிருந்தவர்கள் கீழே விழுந்தனர். அவனது தந்தை அவனுக்கு வில்வித்தை கற்றுக் கொடுத்தார். அவன் வில்வித்தையில் சிறந்து விளங்கினான். இவன் எய்யும்  அம்பு நீண்ட தூரம் செல்ல வல்லதாயிருந்தது. இவன் திறமையை அறிந்த *காவன்தீசன்* இவனைப் படையில் சேர்த்துக்கொண்டான். இவன் அம்பால் *பல்லுக* எனும் தமிழ் தலைவன் இறந்தான்.

பகுப்பு:காவன்தீசன்
பைலின் புயல்

இந்தியாவின் கிழக்கு கடற்கரைப்பகுதியில் அமைந்துள்ள அந்தமான் கடலில் கடுமையான சூறாவளி புயல் **பைலின் புயல்** (Phailin) அச்சுறுத்தி வருகிறது. இது ஒரு கடுமையான சூறாவளி புயல் ஆகும். அக்டோபர்  8ல் உருவான இது2013 ல் அந்தமான் கடல் பகுதியில் தோன்றிய சாதாரண புயல் 9 ம் தேதி ஆக்ரோசமாக வழுப்பெற்று மேற்கு நோக்கி இந்தியாவின் பகுதிகளான ஆந்திரா, ஒரிசா பகுதியை கடக்க உள்ளது.இந்திய வானிலை ஆய்வு துறை(India Meteorological Department) IMD இது அக்டோபர் 12 அன்று இரவு இந்திய கிழக்கு கடற்கரை கடக்கும்போது பெரிய பாதிப்பை ஏற்படுத்தும் என அறிவித்துள்ளது.
பைலின்(Phailin) என்றால் தாய்லாந்து மொழியில் ஊதா ரத்தினம் என்று பொருள்.

## வளிமண்டலவியல் வரலாறு
அக்டோபர் 4, 2013 ஜப்பான் நாட்டின் வானிலை ஆய்வு மையம் (ஹோ சி மின் நகரம்) 400 கி.மீ. (250 மைல்) தாய்லாந்து வளைகுடாவில் காற்று வெட்டு ஒரு வெப்பமண்டலம் உறுவாகியுள்ளதை அறிவித்தது. அக்டோபர் 6ல் மலாய் தீபகற்பத்தில் சிறிது நகர்ந்து பசிபிக் கடல் பகுதியில் மேற்கு நோக்கி நகர்வதை கணினி மூலம் அறிந்தார்கள்.

## நிலை(12.10.2013)
பைலின் புயல் கலிங்கப்பட்டிணத்திற்கு தென்கிழக்கில் 530 கி.மீ. தொலைவிலும், பாரதீப்பிலிருந்து தென்கிழக்கே 520 கி.மீ. தூரத்திலும் மையம் கொண்டுள்ளது. ஒடிசா மாநிலம் கோபால்பூர் மற்றும் ஆந்திர மாநிலம் கலிங்கப்பட்டினத்திற்கும் இடையே 12.10.2013 அன்று மாலை 6 மணியளவில் கரையை கடக்கும் என இந்திய வானிலை ஆய்வு மையம் தெரிவிக்கிறது.  இதனால் 205 முதல் 220 கி.மீ வேகத்தில் காற்று வீசும், மற்றும் 1.5 மீட்டர் முதல் 3 மீட்டர் உயரம் வரை அலைகள் எழும்பும் என தெரிவிக்கப்பட்டுள்ளது.
14 ஆண்டுகளில் இந்தியாவைத் தாக்கும் கடுமையான புயல் இது ஆகும் என்று ஹவாய் தீவுகளில் பேர்ல் துறைமுகத்திலமைந்துள்ள அமெரிக்கக் கடற்படையின் புயல் எச்சரிக்கை மையம் தெரிவித்துள்ளது. இதற்கு முன்னர் 1999ஆம் ஆண்டு ஒடிசா மாநிலத்தை ஒரு புயல் தாக்கிய போது, 9000 பேர் வரை மரணம் அடைந்தார்கள்.
ஒடிசா மாநிலத்தில் 26 லட்சத்துக்கும் அதிகமான மரங்கள் சாய்ந்து விட்டதாக மாநில அரசு தெரிவித்தது.

## முடிவு
12.10.2013 சனிக்கிழமை மாலை, கரையை கடந்த புயலின் கோர தாண்டவத்தால் ஒடிசா மாநிலத்தில் 23 பேர் உயிரிழந்தனர். கோபால்பூர் மாவட்டம், கஞ்சம் மாவட்டம், பாலாசூர் மாவட்டம், ஜகதீஸ்சிங்பூர் மாவட்டம், குர்தா குர்தா மாவட்டம், மற்றும் பட்ரக் மாவட்டம் போன்ற ஒரிசா மாநில மாவட்டங்கள் மிகவும் பாதிக்கப்பட்டுள்ளன. கஞ்சம் மாவட்டத்தில் மட்டும் இலட்சக்கணக்கான குடிசைகள் சேதமடைந்து, 1.26 கோடி மக்கள் வீடுகளை இழந்தனர்..அதி வேகப் புயல் காற்றல் , மரங்களில் குஞ்சுகளுடன் தங்கியிருந்த ஆயிரத்திற்கும் மேற்பட்ட வாய்திறந்த நிலையிலுள்ள சைபீரியன் வகைக் கொக்குகள் இறந்துபோயின.

## மேற்கோள்கள்

## வெளி இணைப்புகள்

* Cyclone Phailin 2013
* India Meteorological Department
* Joint Typhoon Warning Center 
* Cyclocane Cyclone Tracker for this cyclone

பகுப்பு:இந்தியாவில் சூறாவளிகள்
பகுப்பு:ஆந்திரப் பிரதேச வரலாறு (1947–2014)
கேலி

**நையாண்டி** என்றால் கிண்டல் அல்லது கேலி செய்தல் ஆகும். இது கிண்டலும், கேலியும் கொண்ட நாடோடிப் பாட்டையும் 
குறிக்கும். சில நேரங்களில் சிரிக்க அல்லது நகைக்க வைக்கும் மொழியைக் (வார்த்தையைக்) குறிக்கும்.

சங்க இலக்கியத்தில் *வசைப்பாட்டு* என்று அழைக்கப்படும் நையாண்டியான பாடல்கள் இடம் பெற்றுள்ளன. இதில் ஔவையார், 
தன்னை நையாண்டி செய்த ஒரு புலவரை வசை பாடிய ஒரு பாடல் பின்வருமாறு:

எட்டேகால் லட்சணமே, எமனேறும் பரியே,

மட்டில் பெரியம்மை வாகனமே, முட்டமேல்

கூரையில்லா வீடே, குலராமன் தூதுவனே,

ஆரையடா சொன்னாயடா!

நாடக இலக்கியத்தில், நையாண்டி உத்தியை முதன் முதலில் கி.மு. 500 களில் ஏதென்ஸ் நாட்டின் அரிஸ்டொபனீஸ் என்பவர் 
பயன்படுத்தியுள்ளார். இவர் சுமார் 40 நையாண்டி நாடகங்களை நடத்தியுள்ளார்.

பகுப்பு:நகைச்சுவை
காங்லா அரண்மனை

**காங்லா அரண்மனை** (Kangla Palace) இந்தியாவின் மணிப்பூர் மாநிலத்தில் அமைந்த ஒன்று. இது இம்பால் நதியின் கிழக்கு மற்றும் மேற்குக் கரைகளில் அமைந்திருந்தது. ஆனால் தற்போது இம்பால் நதியின் மேற்குக் கரையில் மட்டுமே மீதமிருக்கிறது. கங்லா என்பதற்கு *காய்ந்த நிலம்* என்று மணிப்புரியம் மொழியில் பொருள்.
## வரலாறு
காங்லா மணிப்பூரின் தலைநகராக முன்பு இருந்தது. இது இம்பால் நகரின் மையத்தில் அமைந்திருந்தது. கடல் மட்டத்திலிருந்து 2,619 அடிகள் (798 மீட்டர்கள்) உயரத்தில் அமைந்துள்ளது. இது ஆட்சியாளர்களின் அரண்மனையாக பொதுவருடம் 33-லிருந்து (C.E 33) பொதுவருடம் 1891 வரை இருந்தது (C.E 1981).இப்பகுதியானது புனிதமான வழிபாட்டு இடமாகவும் கருதப்பட்டது.
## வெளி இணைப்புகள்
இணையதளம்

பகுப்பு:இந்தியாவில் உள்ள அரண்மனைகள்
பகுப்பு:மணிப்பூர் அரண்மனைகள்
பீர் முஹம்மது

**இரவணசமுத்திரம் பீர் முஹம்மது**, ஒரு தமிழக அரசியல்வாதி ஆவார். இவர், இந்திய யூனியன் முஸ்லீம் லீக்கின் சார்பில்  மேலப்பாளையம் தொகுதியிலிருந்து 1967ல் தமிழ்நாடு சட்டமன்றப்பேரவைஉறுப்பினராக தேர்ந்தெடுக்கப்பட்டவர்.  22-1-81 அன்று காலமானார்.
 
## மேற்கோள்கள்


பகுப்பு:தமிழ்நாடு முஸ்லிம் லீக் அரசியல்வாதிகள்
திரிச்சடி

**திரிச்சடி** 1968 மார்ச்சு 8 அன்று கேரளத்தில் வெளியான மலையாளத் திரைப்படம்.
எம். குஞ்சாக்கோ இயக்கத்தில், பிரேம் நசீர் இரட்டை வேடத்தில் நடித்த திரைப்படம்.

## நடிப்பு
*பிரேம் நசீர் (இரட்டை வேடம்)
*கொட்டாரக்கர ஸ்ரீதரன் நாயர்
*அடூர் பாசி
*எஸ். பி. பிள்ளை
*பகதூர்
*மணவாளன் ஜோசப்
*கடுவாக்குளம் ஆன்டணி
*கோவிந்தர்குட்டி
*ஷீலா
*பங்கஜவல்லி
*அடூர் பங்கஜம்
*காஞ்சனா (நடிகை)
*தேவகி.

## பின்னணிப் பாடகர்கள்
*கே. ஜே. யேசுதாஸ்
*சி. ஒ. ஆன்றோ
*எஸ். ஜானகி
*பி. சுசீலா

## பணியாற்றியோர்
*தயாரிப்பு, இயக்கம் - எம். குஞ்சாக்கோ
*இசை - ஆர். சுதர்சனா
*இசையமைப்பு - வயலார் ராமவர்மா
*கதை - கானம் இ.ஜெ.
*வசனம் - எஸ். எல். புரம் சதானந்தன்
*வெளியீடு - எக்சல் புரொடக்சன்ஸ்.

## பாடல்கள்

## சான்றுகள்

பகுப்பு:1968 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
இரத்தினகிரி

**இரத்தினகிரி** (Ratnagiri) என்பது ரத்னகிரி மாவட்டத்தில் உள்ள துறைமுக நகர் ஆகும். இது மகாராஷ்டிரா மாநிலத்தின் தென்மேற்குப் பகுதியில் அமைந்துள்ளது. இம்மாவட்டம் கொங்கண் மண்டலம் பகுதியின் கீழ் வருகிறது. இக்கடலோரப்பகுதியில் அதிக அளவு மழைப் பொழிவு இருக்கும். இங்கு அரிசி, தேங்காய், முந்திரி, ஆகியனவும் பழவகைகளும் அதிக அளவில் சாகுபடி செய்யப்படுகின்றன. மீன் பிடித்தல் இங்கு முக்கியத் தொழிலாகும். பால கங்காதர திலகர் இப்பகுதியைச் சேர்ந்தவர் ஆவார். 1876-ல் இது நகராட்சியாக மாற்றப்பட்டது.

## அமைவிடம்
இதன் அமைவிடம் . ஆகும். இந்நகரானது கடல் மட்டத்திலிருந்து 11 மீட்டர்கள் (36 அடிகள்) உயரத்தில் அமைந்துள்ளது.

## மக்கட்தொகை
இந்தியாவின் 2008 மக்கட்தொகை கணக்கெடுப்பின் படி இங்கு 1,00,000 மக்கள் வசிக்கின்றனர். ஆண்கள் 55% பேரும், பெண்கள் 45%  பேரும் வசிக்கின்றனர். ஆண்களின் கல்வியறிவு 86% ஆகவும், பெண்களின் கல்வியறிவு 87% ஆகவும் உள்ளது. இந்நகரின் மொத்த மக்கட்தொகையில் 6 வயதிற்குக் கீழான குழந்தைகள் 6% ஆகும். இந்நகரின் மக்கட்தொகையில் 70% மக்கள் இந்து மதத்தைச் சார்ந்தவர்களாகவும், இஸ்லாமியர் 20% ஆகவும் பிற மதத்தினர் 10% ஆகவும் உள்ளனர்.

## பொருளாதாரம்
* ரத்னகிரி கேஸ் பவர் லிமிடெட் நிறுவனம்

## முக்கிய இடங்கள்
*ராஜ்பூர் கங்கா
*மார்லேஸ்வர் கோயில்
*திபா அரண்மனை
*மாண்தேவி கடற்கரை
*பாட்தி கடற்கரை
*மிர்கர்வாடா கடற்கரை
*மால்குண்டு
*ஜெய்காத்
*பாவாஸ்
*நிவாலி அருவி
*சிவசமார்த் காத்
*கணபதி கோயில்
*ரத்ன துர்க் கோட்டை
*வேல்நேஷ்வர்
*அடுலிட் பால் தாம்

## மேற்கோள்கள்

பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:ரத்னகிரி மாவட்டம்
வல்கன் (தொன்மவியல்)

**வல்கன்** (*Vulcan*, இலத்தீன்: *Volcānus*, *Vulcānus*) பண்டைய உரோமானிய சமயத்திலும், உரோமைத் தொன்மவியலிலும் நெருப்புக் கடவுளாகக் குறிக்கப்படுகிறார். வல்கன் பொதுவாக கொல்லர்களின் சுத்தியலுடன் ஒப்பிட்டு சித்தரிக்கப்படுகிறார். கிரேக்கர்களின் கிப்பஸ்தசு தேவனுக்கும் ஒப்பானவர். வல்கன் அழிவுகளுடன் இணைத்தே பேசப்படுபவர். எரிமலைகளுடனும் பெருநெருப்புடனும் நெருக்கமானவர். இதன் காரணமாகவே அவரது கோவில் எப்போதும் நகருக்கு வெளியே அமைக்கப்படுள்ளது. வோல்கனோலியா என்பது அவருக்கான சிறப்பு விழாவாகும். இது ஆகத்து 23 நாள் கொண்டாடப்படுகிறது. அப்போது குடும்பத் தலைவர்கள் நெருப்பில் மீனை காணிக்கையாக்குவர். நெருப்பால் ஏற்படும் துன்பங்களை இது தவிர்க்கும் என்பது ஐதீகம்.

## சான்றுகள்

*Roman mythology.-Britannica ready reference encyclopedia

பகுப்பு:தொன்மவியல்
பகுப்பு:உரோமைக் கடவுள்கள்
பகுப்பு:ஆகத்து சிறப்பு நாட்கள்
பகுப்பு:உரோமத் தொன்மவியல்
சீமாந்திரா

**சீமாந்திரா** அல்லது சீமாந்தரா (Seemandhra) (தெலுங்கு: సీమాంధ్ర) இது தற்போது ஒருங்கிணைந்துள்ள ஆந்திரப் பிரதேச மாநிலத்தை பிரித்து  தெலுங்கானா மாநிலம் (10 மாவட்டங்கள்) அமைத்த பின்  எஞ்சியுள்ள  ஆந்திர பகுதியாகும் (13 மாவட்டங்கள்) . 

## மாவட்டங்கள்
#அனந்தபூர் மாவட்டம்
#கர்நூல் மாவட்டம்
#கடப்பா மாவட்டம்
#கிருஷ்ணா மாவட்டம்
#கிழக்கு கோதாவரி மாவட்டம்
#மேற்கு கோதாவரி மாவட்டம்
#குண்டூர் மாவட்டம்
#சித்தூர் மாவட்டம்
#சிறி பொட்டி சிறி ராமுலு நெல்லூர் மாவட்டம்
#சிறீகாகுளம் மாவட்டம்
#பிரகாசம் மாவட்டம்
#விசயநகர மாவட்டம்
#விசாகப்பட்டினம் மாவட்டம்

## தனிமாநில அறிவிப்பிற்கு எதிர்ப்பு
ஆந்திரப் பிரதேச மாநிலத்தை பிரித்து தெலங்கானா தனிமாநிலம் அமைப்பதற்கு  சீமாந்தரா மற்றும் ராயலசீமா பகுதிகளில் எதிர்ப்பு தெரிவித்து போராட்டம் நடைபெற்றது.
 
## மேற்கோள்கள்

பகுப்பு:ஆந்திரப் பிரதேசம்
ரோம-பாரசீகப் போர்கள்

கிரேக்க-ரோமானிய உலகம் மற்றும் பாரசீகத்தின்  பார்த்தியப் பேரரசு மற்றும் சசானியப் பேரரசுகளுக்கு  இடையே நடந்த தொடர் போர்களே **ரோம-பாரசீகப் போர்கள்** ஆகும். கிமு 92-ஆம் ஆண்டு பார்த்தியப் பேரரசுக்கும் ரோமானிய குடியரசுக்கும் இடையே போர் மூண்டது. பின்னர் தொடங்கிய பல்வேறு போர்கள், ரோமானியர்கள் மற்றும் சாசானியர்கள் இடையே தொடர்ந்து நடைபெற்றன. இந்த நெடும்போர்கள் அரபு இஸ்லாமியர்களின் படையெடுப்புடன் முடிவுக்கு வந்தன.

## சான்றுகள்

பகுப்பு:போர்கள்
பகுப்பு:ஐரோப்பிய வரலாறு
பகுப்பு:ஆசியாவின் வரலாறு
*
அய்யாவழி கட்டுரைகளின் பட்டியல்

இக்கட்டுரை அய்யாவழி சமயம் தொடர்புடைய கட்டுரைகளின் பட்டியலாகும். 

* அகிலத்திரட்டு அம்மானை
* அய்யா பெற்ற விஞ்சை
* அய்யா வைகுண்டர்
* அய்யாவழி
* அய்யாவழி புராணம்
* அய்யாவழி மும்மை
* அரிகோபாலன் சீடர்
* ஏகம்
* ஐம்பத்தைந்து ரிஷிகள்
* கலியன் கேட்ட வரங்கள்
* காப்பு (அய்யாவழி)
* குறோணி
* சுவாமிதோப்பு பதி
* நிழல் தாங்கல்
* நீடிய யுகம்
* பஞ்சப்பதி
* பதிகள்
* பால பிரஜாபதி அடிகளார்
* பையன் வாரிசு

## மேற்கோள்கள்

பகுப்பு:அய்யாவழி
ஸ்மிருதி

**ஸ்மிருதி**  என்பது நினைவில் வைத்துக்கொள்ளப்பட்டது என்று பொருள் ஆகும். சமூக வாழ்க்கை தொடர்பான கட்டுப்பாடுகளும் சட்டதிட்டங்களும் சேர்ந்து ஸ்மிருதி என்னும் பெயர் பெறுகிறது. நன்கு அமைக்கப்பெற்ற ஸ்மிருதிகள் எப்பொழுதும் பரதத்துவங்களை அடிப்படையாகக் கொண்டவைகள். பிரம்ம சூத்திரம், பகவத் கீதை, இதிகாசங்கள், புராணங்கள் மற்றும் தர்மசாத்திரங்கள் முதலியவைகள் சிறப்பானவை ஆகும். அடிப்படை இந்து சமயத்தை கடைபிடிப்பதற்கு காலத்திற்கேற்ப எழுதப்படும் விதிகளின் தொகுப்பாகும். இவை காலத்திற்கேற்ப மாறுபடும் தன்மையுடையவை.

ஸ்மிருதிகளுக்கும், சுருதிகளுக்கும் ஏதாவது முரண்பாடு காணப்பட்டால், வேதங்களையே அடிப்படையாகக் கொள்ள வேண்டும்.

## இவற்றையும் காண்க
* சுருதி

## ஆதாரங்களும் மேற்கோள்களும்

பகுப்பு:இந்து மெய்யியல் கருத்துருக்கள்
பகுப்பு:இந்து சமய நூல்கள்
பகுப்பு:இந்திய மெய்யியல்
பகுப்பு:வைதிக மெய்யியல்கள்
பட்டணம் (ஊர்)

**பட்டணம்** ( ஆங்கிலம் : Pattanam), இது இந்தியாவின் கேரளா மாநிலம், எர்ணாகுளம் மாவட்டத்தில் உள்ள ஒரு கிராமம் ஆகும்.

## அகழாய்வு

பட்டணமே, பழங்கால முசிறியாக இருக்கும் என அண்மையில் அப்பகுதியில் நடத்தப்பட்ட அகழாய்வில் கருதப்படுகிறது.

2004ல், திருப்பூணித்துறை மரபியல் ஆய்வு நிறுவனம் பட்டணத்தில் நடத்திய ஆய்வில் 10 பானை ஓடுகளில் தமிழ் பிராமி எழுத்துக்கள் பொறிக்கப்பட்டுள்ளது தெரியவந்துள்ளது. அதில் ஒரு ஓட்டில் *ஊர் பா வே ஓ* என்றும், மற்றொரு ஓட்டில் *அமண* என்றும் பொறித்துள்ளதை ஐராவதம் மகாதேவன் படித்துள்ளார்.

## மேற்கோள்கள்

பகுப்பு:கேரளா புவியியல் தொடர்பான குறுங்கட்டுரைகள்
அந்தேரி

**அந்தேரி** (Andheri) என்பது இந்தியாவின் மகாராட்டிரம் மாநிலத்தில் உள்ள மும்பை புறநகர் மாவட்டத்தில் உள்ள அந்தேரி வருவாய் வட்டத்தின் நிர்வாகத் தலைமையிட நகரம் ஆகும். மேலும் இது பெருநகரமும்பை மாநகராட்சிப் பகுதிகளில் ஒன்று ஆகும். மும்பையின் சத்திரபதி சிவாஜி பன்னாட்டு வானூர்தி நிலையம்  அந்தேரி கிழக்கில் அமைந்துள்ளது.

## மேற்கோள்கள்

## இதனையும் காண்க
* குர்லா
## சான்றுகள்

பகுப்பு:மும்பை புறநகர் மாவட்டம்
பகுப்பு:மும்பை